Vistula

Vistula (Polonice Wisła) est maximum Poloniae flumen, quod circa 1047 km extenditur. In Mare Balticum influit, magnam deltam efformans: alveus principalis in Sinum Venedicum et Nogatus ramus in lacum Recentem defluit.

Aetate autem glaciali, Mari Baltico, immo tota Polonia septentrionali glaciario maximo cooperta, Vistula per valles proglaciales tum in Mare Germanicum (ultima aetate glaciali, scilicet ante circiter viginti milia annorum) ut accola fluvius Albis,Zöller, L. (2017) Die physische Geographie Deutschlands, Darmstadtii: WBG (Wissenschaftliche Buchgesellschaft). ISBN 978-3-534-74279-0 tum in Pontum Euxinum (paenultima aetate glaciali, scilicet ante circiter centum quinquaginta milia annorum) ut accola fluvius Pripetii influebat.Marks, L. (2004) Pleistocene glacial limits in Poland. Developments in Quaternary Sciences, 2 (1): 295-300.

 Principales urbes 
Inter magnas urbes apud Vistulam iacentes sunt:
 Cracovia
 Gedania
 Nova Tarnovia
 Sandomiria
 Thorunium
 Varsovia

 Nexus externi 

Notae

Categoria:Flumina Poloniae
!